**Проект**

**ДОГОВОР**

**за доставка на готова храна**

**№ ……………………………/………………..г**

Днес, …………….. г., в гр. Русе, на основание на основание чл. 14, ал.4, т.2 от ЗОП, между:

1. **ОБЩИНА РУСЕ**, със седалище и адрес на управление гр. Русе, пл. „Свобода” №6, БУЛСТАТ 000530632, представлявана от **Пламен Пасев Стоилов** – Кмет на Община Русе, наричана по-долу за краткост **ВЪЗЛОЖИТЕЛ**, от една страна и
2. **...............................,** със седалище и адрес на управление ................................. представлявано от ........................................, наричана по-долу за краткост **ИЗПЪЛНИТЕЛ** от друга страна,

се сключи този Договор за следното:

**I. ПРЕДМЕТ НА ДОГОВОРА. СРОК И МЯСТО НА ИЗПЪЛНЕНИЕ НА ДОСТАВКАТА.**

Чл. 1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема, срещу договореното възнаграждение да приготвя и доставя ежедневно **готова храна** по *проект* „*Кризисен център на територията на Община Русе за жертви на домашно насилие и насилие, основано на полов признак и предоставяне на услуги в него“,* реализиран по Мярка 1: "Услуги за подкрепа на жертвите на домашно насилие и насилие, основано на полов признак", Програма BG 12 “Домашно насилие и насилие, основано на полов признак“, Норвежки финансов механизъм /НФМ/ 2009-2014, осъществяван в изпълнение на договор за безвъзмездна финансова помощ с идентификационен номер №812108-59 от 18.08.2015год., сключен между Община Русе и Министерство на вътрешните работи на Република България, чрез дирекция „Международни проекти“, която е Програмен оператор (ПО) по Програма BG 12 - „Домашно насилие и насилие основано на полов признак“, **за закуска, обяд и вечеря** при следния график:

* закуска от 07.00 до 07.30ч. в делничен ден и 08.00 – 08.30ч. в празничен ден
* обяд от 12.00 до 12.30ч. в делничен ден и 13.00 – 13.30ч. в празничен ден
* вечеря от 19.00 до 19.30ч. в делничен ден и 19.30 – 20.00ч. в празничен ден.

 (2) Готовата храна следва да е топла, като доставката й ще се извършва в сградата на на Кризисния център, гр. Русе, ул. „Тракия“ № 25 всеки работен ден от седмицата.

(3) Доставка на храна по този договор ще се извършва след предварителна заявка от ВЪЗЛОЖИТЕЛЯ и представяне на примерно меню от страна на ИЗПЪЛНИТЕЛЯ в срок не по-късно от 1 календарен ден от получаване на заявката.

**ІІ. СРОК НА ДОГОВОРА**

Чл.2. Срокът на договора е 90 (деветдесет) дни. Срокът за изпълнение започва от 01.01.2017 г. до приключване работата по Проект: „Кризисен център на територията на община Русе за жертви на домашно насилие и насилие, основано на полов признак и предоставяне на услуги в него“ ,Мярка 1: "Услуги за подкрепа на жертвите на домашно насилие и насилие, основано на полов признак", Програма BG 12 “Домашно насилие и насилие, основано на полов признак” в рамките на НФМ 2009-2014, което към настоящия момент е 31.03.2017 година.

**III. ЦЕНИ, УСЛОВИЯ И НАЧИН НА ПЛАЩАНЕ**

Чл. 3**.**(1) **ИЗПЪЛНИТЕЛЯТ** ще извърши доставката по този договор на цена .................... (.........................) лева – посочва се цената предложена от ИЗПЪЛНИТЕЛЯ с включен ДДС за 1 /един/ храноден – закуска, обяд и вечеря за 1 /един/ потребител, но не повече от 9,77 лв. (девет лв. и 77ст ) с включен ДДС. Доставката на храната до кризисния център е включeна в цената.

(2) Обща цена за изпълнение предмета на договора не може да надхвърли **14 081,76лв. (четиринадесет хиляди осемдесет един лв. и седемдесет и шест ст.) лева с ДДС**.

Чл. 4.(1) **ВЪЗЛОЖИТЕЛЯТ** ще извършва плащане на **ИЗПЪЛНИТЕЛЯ** в 7 (седем) дневен срок след представяне на двустранно подписани протоколи за приемане – предаване на доставените през предходния месец храни и оригинална данъчна фактура, която задължително съдържа следната информация:

Получател: Община Русе

Адрес: гр. Русе, пл. «Свобода» № 6, ет. 3

БУЛСТАТ 000530632

Получил фактурата: Пламен Стоилов – Кмет на Община Русе

(2) В описателната част следва да впише следния текст: ”Разходът е по проект „Кризисен център на територията на Община Русе за жертви на домашно насилие и насилие, основано на полов признак и предоставяне на услуги в него“, договор за безвъзмездна финансова помощ № 812108-59 от 18.08.2015 год., BG 12, НФМ 2009 -2014 **.**

(3) **ВЪЗЛОЖИТЕЛЯТ** не заплаща суми за доставена от **ИЗПЪЛНИТЕЛЯ** некачествена храна установено с двустранен протокол, преди замяната й с качествена такава. Замяната е за сметка на **ИЗПЪЛНИТЕЛЯ**.

(4) Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор подлежат на възстановяване по сметка на **ВЪЗЛОЖИТЕЛЯ**.

(5) Плащането цената на договора, посочена в чл. 3, се извършва с платежно нареждане по сметка на **ИЗПЪЛНИТЕЛЯ**, както следва:

Банка: ...................................

BIC: ......................................

IBAN: ..................................

(6) Възстановяването от страна на **ИЗПЪЛНИТЕЛЯ** на неусвоените суми и превеждане на дължимите лихви, глоби и неустойки ще се извършва по банков път по сметка на **ВЪЗЛОЖИТЕЛЯ** със следните реквизити:

Банка: „Инвестбанк“ АД

BIC: IORTBGSF

 IBAN: BG46IORT73793100030000

(7) **ВЪЗЛОЖИТЕЛЯТ** извършва окончателното плащане по договора, за който има сключени договори за подизпълнение /когато е приложимо/, след като получи от **ИЗПЪЛНИТЕЛЯ** доказателства, че е заплатил на подизпълнителите всички приети от ВЪЗЛОЖИТЕЛЯ доставки в присъствието на изпълнителя и на подизпълнителя.

(8) В случаите, когато при приемането на работата **ИЗПЪЛНИТЕЛЯТ** представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя, **ВЪЗЛОЖИТЕЛЯТ** извършва окончателното плащане по договора, за който има сключени договори за подизпълнение, без да получи от изпълнителя, посочените в предходното изречение доказателства.

**ІІІ. ПРАВА И ЗАДЪЛЖЕНИЯ НА СТРАНИТЕ**

 Чл.5 (1) **ИЗПЪЛНИТЕЛЯТ** се задължава:

да приготвя и доставя топла храна – закуска, обяд и вечеря за потребителите на кризисния център по предварителна заявка от **ВЪЗЛОЖИТЕЛЯ,** при условията на чл. 1 от настоящия договор и съобразно: НАРЕДБА № 23 от 19.07.2005 г. за физиологичните норми за хранене на населението, Наредба№ 2 от 7.03.2013 г. за здравословно хранене на децата навъзрастот 0-3 г. в детските заведения и детските кухни, Наредба № 6от 10.08.2011 г. за здравословно хранене надецата на възрастот 3-7 г. в детските заведения, НАРЕДБА № 9 от 16.09.2011 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици, Наредба № 37 от 21.07.2009 г. за здравословно хранене на учениците, както и съгласно Сборника рецепти за диетични ястия за заведенията за общественохранене и лечебно – профилактичните заведения, изд. 1984г.на МЗ.

да приготви храна на база предварително избрано от **ВЪЗЛОЖИТЕЛЯ** меню от ястия, описани в предоставената оферта от **ИЗПЪЛНИТЕЛЯ;**

да спазва всички санитарно-хигиенни изисквания при приготвяне на храната;

да представи на **ВЪЗЛОЖИТЕЛЯ** документи, удостоверяващи Регистрация на транспортно средство, с което ще се доставя храната;

да информира **ВЪЗЛОЖИТЕЛЯ** за всички пречки, възникващи в хода на изпълнението, като може да иска от **ВЪЗЛОЖИТЕЛЯ** указания за отстраняването им;

при изпълнение на договора да спазва действащото законодателство;

(2) **ИЗПЪЛНИТЕЛЯТ** е длъжен да сключи договор/договори за подизпълнение с посочените в офертата му подизпълнители. Сключването на договор за подизпълнение не освобождава **ИЗПЪЛНИТЕЛЯТ** от отговорността му за изпълнение на настоящия договор.

(3) **ИЗПЪЛНИТЕЛЯТ** няма право да:

 1. сключва договор за подизпълнение с лице, за което е налице обстоятелство по чл. 47, ал. 1 или 5 ЗОП;

 2. възлага изпълнението на една или повече от дейностите, включени в предмета на настоящата обществена поръчка, на лица, които не са подизпълнители;

 3. заменя посочен в офертата подизпълнител, освен когато:

 а) за предложения подизпълнител е налице или възникне обстоятелство по чл. 47, ал. 1 или 5 ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите ако по време на изпълнението му възникне обстоятелство по чл. 47, ал. 1 или 5 ЗОП, както и при нарушаване на забраната подизпълнителите да превъзлагат една или повече от дейностите, които са включени в предмета на договора за подизпълнение.

(4) В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, **ИЗПЪЛНИТЕЛЯТ** изпраща оригинален екземпляр от договора или допълнителното споразумение на **ВЪЗЛОЖИТЕЛЯ** заедно с доказателства, че не е нарушена някоя от забраните, посочена по-горе в т. 1, 2 или 3.

(5) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(6) Не е нарушение на забраната по т. 2, посочена по-горе и на забраната, че подизпълнителите нямат право да превъзлагат една или повече от дейностите, които са включени в предмета на договора за подизпълнение, доставката на стоки, материали или оборудване, необходими за изпълнението на обществената поръчка, когато такава доставка не включва монтаж и сключването на договори за услуги, които не са част от договора за обществената поръчка, съответно - от договора за подизпълнение.

(7) **ИЗПЪЛНИТЕЛЯТ** е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 ЗОП, както и при нарушаване на забраната, че подизпълнителите нямат право да превъзлагат една или повече от дейностите, които са включени в предмета на договора за подизпълнение в 14-дневен срок от узнаването. В тези случаи **ИЗПЪЛНИТЕЛЯТ** сключва нов договор за подизпълнение при спазване на условията и изискванията на чл. 45а, ал. 1 – 5 ЗОП.

(8) **ВЪЗЛОЖИТЕЛЯТ** приема изпълнението на дейност по настоящия договор, за който **ИЗПЪЛНИТЕЛЯТ** е сключил договор за подизпълнение, когато е приложимо в присъствието на **ИЗПЪЛНИТЕЛЯ** и на подизпълнителя.

(9) При приемането на работата **ИЗПЪЛНИТЕЛЯТ** може да представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

(10) **ИЗПЪЛНИТЕЛЯТ** се задължава да предоставя на **ВЪЗЛОЖИТЕЛЯ** информация за всяко плащане извършено по договор с подизпълнител в срок от 3 дни след извършването му.

Чл. 6. (1) **ИЗПЪЛНИТЕЛЯТ** се задлъжава да изпълни предмета на договора с грижата на добър търговец, при спазване на изискванията за икономичност, ефикасност, ефективност, прозрачност, добросъвестност и качество, в съответствие с най-добрите практикив съответната област. За тази цел **ИЗПЪЛНИТЕЛЯТ** се задължава да осигури всички финансови, човешки и материални ресурси, необходими за пълното и точно изпълнение на предмета на договора.

(2) **ИЗПЪЛНИТЕЛЯТ** носи цялата отговорност по отношение на възможни щети, причинени от трети страни в процеса на изпълнение на проекта.

(3) **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** относно всички обстоятелства, които биха имали отрицателен или възпрепятстващ ефекти може да застрашат успешното изпълнение на настоящия договор.

(4) **ИЗПЪЛНИТЕЛЯТ** предприема всички необходими мерки за избягване конфликти на интереси. Уведомява незабавно **ВЪЗЛОЖИТЕЛЯ** относно обстоятелство, коетоп редизвиква или може да предизвика подобен конфликт. Конфликт на интереси е налице, когато за безпристрастното и обективно изпълнение на функциите по договора за безвъзмездна финансова помощ на което и да е лице, може да възникне съмнение поради причини, свързани със семейството, емоционалния живот, политическата и националната принадлежност, икономически интереси или други общи интереси, които то има с друго лице, съгласно Регламента относноизпълнението на Норвежкия финансов механизъм 2009-2014.

(5) **ИЗПЪЛНИТЕЛЯТ** се задължавада не сключва договори със свързани лица в рамките на изпълнението предмета на договора. Свързани лица са :

а) съпрузите, роднините по права линия – без ограничения, по съребрена линия – до четвърта степен включително, и роднини по сватовство – до трета степен включително;

б) лица, които се намират във фактическо съжителство;

в) работник и работодател;

г) лицата, едното от които участва в управлението на дружеството на другото;

д) съдружниците;

е) дружество и лице, което притежава повече от 5 на сто от дяловете и акциите, издадени с право на глас в дружеството;

ж) лицата, чиято дейност се контролира пряко или косвено от трето лице;

з) лицата, които съвместно контролират пряко или косвено трето лице;

и) лицата, едното от които е търговски представител на другото;

й) лицата, едното от които е направило дарение в полза на другото;

к) лицата, които участват пряко или косвено в управлението, контрола или капитала на друго лице или лица, поради което между тях могат да се уговоят условия, различни от обичайните.

(6) **ИЗПЪЛНИТЕЛЯТ** се задължавада поддържа точно и систематизирано деловодство, както и пълна и точна счетоводна и друга отчетна документация за извършената работа, позволяваща да се установи дали разходите са действително направени във връзка с изпълнението на договора. Да допуска Програмния оператор, Сертифициращия и одитен орган, националните одитиращи органи, Европейската комисия, Европейската служба за борба с измамите, Европейската сметна палата и/или техни представители и външни одитори, да проверяват изпълнението на договора посредством проучване на документацията му или проверки на място, и да проведат пълен одит при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с изпълнението и финансирането на проекта.

(7) Съгласно чл. 8.8 от Регламента, **ИЗПЪЛНИТЕЛЯТ** е длъжен да съхранява всички документи, свързани с изпълнението на договора за период от минимум три години от датата на одобрението на финалния доклад на програмата от Норвежкото министерство на външните работи.

(8) **ИЗПЪЛНИТЕЛЯТ** се задължава да спазва изискванията за изпълнение на мерките за информация и публичност по проекти, финансирани от Норвежкия финансов механизъм 2009 – 2014.

(9) **ИЗПЪЛНИТЕЛЯТ** се задължава да предприеме всички действия за популяризиране на факта, че проекта в рамките на който се изпълнява договора се финансира от Норвежкия финансов механизъм 2009 – 2014. В този смисъл **ИЗПЪЛНИТЕЛЯТ** е длъжен да посочва финансовия принос на Норвежкия финансов механизъм 2009 – 2014. Всяка публикация, в каквато и да било форма или среда, включително Интернет, трябва да съдържа следното изявление: „Този проект е изпълнен с финансовата подкрепа на Норвежкия финансов механизъм 2009 – 2014. Цялата отговорност за съдържанието на публикацията се носи от ………………./име на изпълнителя/ и при никакви обстоятелства не може да се счита, че този документ отразява официалното становище на Кралство Норвегия, Европейския съюз и Програмния оператор.” Всяка информация, предоставяна от **ИЗПЪЛНИТЕЛЯ** на конференция или семинар, трябва да конкретизира, че проектът е получил финансиране от Норвежкия финансов механизъм 2009 – 2014.

Чл. 7. **ИЗПЪЛНИТЕЛЯТ** се задължава да изпълнява мерките и препоръките, съдържащи се в докладите от проверки на място.

Чл. 8.(1) **ВЪЗЛОЖИТЕЛЯТ** се задължава:

1. да приеме доставените в срок и на място стоки, съответстващи по вид, количество и качество на описаното в настоящия договор;

2. да заплати доставените стоки по предвидения по-горе ред и в уговорените срокове;

1. да осигури за получавана от него храна собствени добре измити съдове, отговарящи на изискванията на РЗИ;
2. да определи лице, което ще приема от **ИЗПЪЛНИТЕЛЯ** доставената храна;
3. да дава заявката по чл. 1, ал. 3 от този договор в срок до предпоследния работен ден на седмицата, предхождаща тази, през която ще се извършват доставките;

(2) **ВЪЗЛОЖИТЕЛЯТ** има право:

1. на рекламации при отклонение в количеството и качеството на доставяната храна;

2. да осъществява контрол на изпълнението, относно качеството и количеството на приготвената храна, без с това да се пречи на самостоятелността на **ИЗПЪЛНИТЕЛЯ**.

 Чл. 9. **ИЗПЪЛНИТЕЛЯТ** има право:

 1. да иска приемане на храната чрез определено от **ВЪЗЛОЖИТЕЛЯ** лице;

 2. да получи от **ВЪЗЛОЖИТЕЛЯ** съответното възнаграждение за извършената доставка съгласно клаузите на настоящия договор.

**IV.ОТГОВОРНОСТ НА СТРАНИТЕ ПРИ НЕИЗПЪЛНЕНИЕ**

Чл. 10**.**(1) Ако **ИЗПЪЛНИТЕЛЯТ** не изпълни възложената доставка, както и при неспазване срока за изпълнение на кое да е от задълженията му договора, същият е длъжен да заплати на **ВЪЗЛОЖИТЕЛЯ** неустойка в размер на 1 % (един процент) от крайната цена на договора за всеки просрочен ден, както и обезщетение за претърпените вреди в действителен размер в случаите, в които те надхвърлят договорената неустойка.

(2) Когато забавата при неизпълнение на кое да е от задълженията по този договор от страна на **ИЗПЪЛНИТЕЛЯ** продължи за повече от 3 (три) дни, **ВЪЗЛОЖИТЕЛЯТ** приема, че е налице отказ на **ИЗПЪЛНИТЕЛЯ** да изпълни задълженията си по договора. В този случай **ИЗПЪЛНИТЕЛЯТ** дължи освен неустойката за забавено изпълнение, договорена по-горе, и неустойка в размер на 10 % (десет процента) от цената на договора, както и обезщетение за претърпените вреди в случаите, в които те надхвърлят договорената неустойка.

Чл. 11. При забава в изплащането на дължима по този договор сума, **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на в размер на 0,1 % от цената на договора за всеки ден забава, но не повече от 10 % (десет процента) от стойността му, както и обезщетение за претърпените вреди в случаите, в които те надхвърлят договорената неустойка.

Чл. 12. **ВЪЗЛОЖИТЕЛЯТ** може да прихване дължимите му неустойки от плащанията, които има да извършва на **ИЗПЪЛНИТЕЕЛЯ.**

Чл. 13. **Възложителят** не носи отговорност за вреди, нанесени на служителите или имуществото на **Изпълнителя** по време на изпълнение на настоящия договор или като последица от него.

Чл. 14.(1) **Изпълнителят** поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. **ВЪЗЛОЖИТЕЛЯТ** не носи отговорност, произтичаща от искове или жалби вследствие нарушение на нормативни изисквания от страна на **Изпълнителя**, неговите служители или лица, подчинени на неговите служители, или в резултат на нарушение на правата на трето лице.

(2) **ВЪЗЛОЖИТЕЛЯТ** не носи отговорност за наранявания или вреди, нанесени на служителите или имуществото на **ИЗПЪЛНИТЕЛЯ** по време на изпълнение на договора или като последица от него. **ВЪЗЛОЖИТЕЛЯТ** не дължи обезщетения или допълнителни плащания извън предвидените по договора, свързани с подобни вреди или наранявания.

**V. ФОРСМАЖОРНИ ОБСТОЯТЕЛСТВА**

Чл. 15. Страните по настоящия договор не дължат обезщетение за понесени вреди и загуби, ако последните са причинени в резултат на непредвидени обстоятелства.

Чл. 16.(1) „Непредвидени обстоятелства” по смисъла на този договор са обстоятелствата по §1, т. 14б от ДР на ЗОП, а именно: обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

(2) Не представляват „непредвидени обстоятелства” събития, причинени по небрежност или чрез умишлено действие на **ВЪЗЛОЖИТЕЛЯ** или **ИЗПЪЛНИТЕЛЯ** или на негови представители и/или служители.

Чл. 17.(1)Ако страната, която е следвало да изпълни свое задължение по договора, е била в забава, тя не може да се позовава на „непредвидени обстоятелства”. Липсата на парични средства не представлява „непредвидени обстоятелства”.

Чл. 18. Страната, за която са налице „непредвидени обстоятелства” е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 5 (пет) дневен срок от настъпване на тези обстоятелства. При неуведомяване се дължи обезщетение за настъпилите от това вреди в действителен размер.

**VI.ПРЕКРАТЯВАНЕ НА ДОГОВОРА**

Чл. 19.(1) Настоящият договор се прекратява:

1. с изтичане срока на договора;

2. при ликвидация или преобразуване на юридическото лице или едноличния търговец – изпълнител.

(2) Извън посочените по-горе случаи договорът може да бъде прекратен едностранно с 10 (десет) дневно писмено предизвестие преди изтичане на договорения срок при възникване на следните обстоятелства:

1. от изправната страна по договора - при виновно неизпълнение на договорно задължение на другата страна;

2. в случай на настъпили съществени промени в обстоятелствата за изпълнение на договора по причини, за които страните не отговарят, включително и по отношение осигуряване на финансирането.

(3) Без предизвестие настоящият договор може да бъде прекратен едностранно от **ВЪЗЛОЖИТЕЛЯ** в случаите на констатирани нередности, измама, откриване на производство по несъстоятелност или конфликт на интереси.

**VІІ. КОНФЛИКТ НА ИНТЕРЕСИ**

Чл.20. **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**VIII. ПОВЕРИТЕЛНОСТ**

Чл.21.(1) **ИЗПЪЛНИТЕЛЯТ** и **ВЪЗЛОЖИТЕЛЯТ** приемат за конфиденциална всяка информация, получена при и/или по повод изпълнението на договора.

(2)  **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива пред когото и да е, освен пред своите служители, по какъвто и да е начин и под каквато и да е форма информация относно договора или част от него, както  и всяка друга  информация, свързана с изпълнението му. Разкриването на информация пред служител на **ИЗПЪЛНИТЕЛЯ** се осъществява само в необходимата степен за целите на изпълнението на договора.

(3) При реализиране на своите правомощия **ИЗПЪЛНИТЕЛЯТ** ползва получената от **ВЪЗЛОЖИТЕЛЯ** търговска и друга информация само за изпълнение на настоящия договор, да пази поверителния характер на факти, обстоятелства и документи, свързани с изпълнението на договора, през периода на изпълнението му и след това. Във връзка с това, без предварително писмено съгласие на **ВЪЗЛОЖИТЕЛЯ**, нито **ИЗПЪЛНИТЕЛЯ**, нито лицата, наети или ангажирани от него във връзка с изпълнението на договора, не могат да съобщават по никакъв повод на което и да е лице или организация поверителна информация, която им е предоставена или която са придобили по друг начин. Освен това, те не могат да използват в ущърб на **ВЪЗЛОЖИТЕЛЯ** информация, която им е предоставена или са получили в процеса на договора.

(4) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

(5) **ИЗПЪЛНИТЕЛЯТ** е длъжен да предприема всички необходими мерки за защита на конфиденциалната информация и правата на интелектуална собственост.

**IХ. КОНФЛИКТ НА ИНТЕРЕСИ**

Чл. 22. Страните по настоящия Договор се задължават да предприемат всички необходими мерки за избягване конфликти на интереси, както и да уведомят незабавно Програмния оператор относно обстоятелство, което предизвиква или може да предизвика подобен конфликт. Конфликт на интереси е налице, когато за безпристрастното и обективно изпълнение на функциите по договора за безвъзмездна финансова помощ на което и да е лице, може да възникне съмнение поради причини, свързани със семейството, емоционалния живот, политическата и националната принадлежност, икономически интереси или други общи интереси, които то има с друго лице, съгласно Регламента относно изпълнението на Норвежкия финансов механизъм 2009-2014.

**X. НЕРЕДНОСТИ**

Чл.23.(1) **ИЗПЪЛНИТЕЛЯТ** по настоящия договор се задължава да следи и незабавно да докладва на **ВЪЗЛОЖИТЕЛЯ** за всички заподозрени и/или доказани случаи на измама и/или нередност. В случай на установена измама и/или недерност, допусната и/или извършена от **ИЗПЪЛНИТЕЛЯ**, той е длъжен да възстанови на **ВЪЗЛОЖИТЕЛЯ** всички неправомерно изплатенисуми, заедно с дължимителихви;

(2) При установенанередност, ИЗПЪЛНИТЕЛЯТ е длъжен да възстанови посочените в предходната алинея суми дори ВЪЗЛОЖИТЕЛЯТ да е приел извършената от ИЗПЪЛНИТЕЛЯ работа без забележки.

Под "Нередност" по смисъла на настоящия договор означава нарушение на:

(a) правната рамка на НФМ 2009 - 2014, посочени в чл. 1.4 от Регламента;

(b) разпоредбите на правото на ЕС; или

(с) разпоредбите на националното законодателство на страната бенефициент,което влияе или вреди на който и да било етап от изпълнението на НФМ 2009 - 2014 в страната - бенефициент, по - специално, но без да се ограничава до изпълнението и/или бюджета на програма, проект или друга дейност, финансирана от НФМ 2009 -2014, например чрез необосновани или прекомерни разходи, или чрез намаляване или загуба на приходи по програма и/или проект.

**XI. ДРУГИ УСЛОВИЯ**

Чл.24. (1) Освен в посочените по-горе хипотези, договорът може да бъде прекратен едностранно от **Възложителя** при обективна невъзможност за изпълнение на задължениятаму по договора.

(2)Изменение на настоящия договор се допуска само при наличие условията на чл. 43 от ЗОП.

Чл.25.(1)Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма.

(2) В случай на непостигане на договореност по предходния член, всички спорове, породени от този договор или отнасящи се до него, в това число споровете, породени от или отнасящи се до неговото тълкуване, недействителност, неизпълнение или прекратяване, ще бъдат разрешавани съобразно българските материални и процесуални закони от компетентния съд по реда на ГПК.

Чл.26. Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. Писмената форма се смята за спазена и когато съобщението е изпратено по телефакс, електронна поща и телепоща, интернет, електронна система за комуникация или друго техническо средство, което изключва възможността за неточно възпроизвеждане на изявлението.

Чл.27. Никоя от страните по този договор няма право да прехвърля другиму правата и задълженията, произтичащи от него.

 За неуредените въпроси в настоящия договор се прилага действащото българско законодателство.

 Настоящият договор се състави в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

 Неразделна част от договора е офертата на **ИЗПЪЛНИТЕЛЯ**.

 **Приложения:**

 1. Оферта на Изпълнителя;

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА РУСЕ**

**ПЛАМЕН СТОИЛОВ**

*Кмет на Община Русе*

**САБИНА МИНКОВСКА**

*Началник отдел”Финансово стопански”*